《送任孟材归天台》
明代·张弼

送子抱书还故园，江山渺渺思绵绵。可怜为别当残岁，未必重逢是几年。

客路断𤠔明月下，乡心归雁夕阳边。休将旧业轻抛掷，荡荡天衢好著鞭。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。